Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 24 มี.ค.65
Daily Focus - บล.ฟินันเซีย ไซรัส ประจำวันที่ 24 มี.ค.65
24 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังอยู่ในช่วงแกว่ง Sideways โดยวานนี้คาดอ่อนตัวลงหากรอบ 1,670-1,675 จุด โดยถูกกดดันจากราคา Commodity ที่ปรับตัวขึ้น กลุ่มพลังงานต้นน้ำคาดประคองตลาดได้บ้างจากราคาน้ำมันที่พุ่งหลังรัสเซียต้องการให้จ่ายเงินซื้อพลังงานเป็นรูเบิล
อย่างไรก็ตามมองกลุ่ม Real Sector อื่นๆยังถูกกดดันจากฝั่งต้นทุนการผลิตและ Margin ที่อาจชะลอตัว ขณะที่อัตราดอกเบี้ยทั่วโลกที่เป็นขาขึ้นและเศรษฐกิจที่มีแนวโน้มชะลอตัวจากสงคราม ทำให้ปัจจุบันเข้าสู่ภาวะ Stagflation ซึ่งกดดันสินทรัพย์เสี่ยงและจำกัดการปรับขึ้นในระยะนี้
ขณะที่ภาพเศรษฐกิจในประเทศยังดูดีกว่าเล็กน้อย โดยคาดทยอยฟื้นตัวต่อเนื่องตามการผ่อนคลายมาตรการคุม COVID-19 โดยเฉพาะอย่างยิ่งใน 2H22 หลังประกาศให้ COVID-19 เป็นโรคประจำถิ่นหนุนการท่องเที่ยวฟื้นตัวระยะยาว ภาพรวมจึงยังสอดคล้องกับกลยุทธ์ของเราที่เน้นหุ้น Value และ Domestic Play ซึ่งทนทานต่อภาวะเงินเฟ้อและนโยบายการเงินของ FED ที่ตึงตัวได้ดี กลุ่มที่ชอบยังคงเป็น ธนาคาร ค้าปลีก อสังหาฯ อาหารและเครื่องดื่ม การแพทย์ เป็นต้น
หุ้นเด่นวันนี้ : FSMART แนะนำ “ซื้อ” ปรับเพิ่มราคาเป้าหมายเป็น 16 บาท มีมุมมองบวกต่อธุรกิจตู้เต่าบินมากขึ้นจากจำนวนแก้วที่ขายได้เฉลี่ยต่อตู้ที่เพิ่มขึ้นจาก 45 แก้วต่อวันในปีก่อนปรับขึ้นเป็นกว่า 60 แก้วในปัจจุบัน ขณะที่จำนวนตู้คาดเร่งตัวขึ้นเป็น 4.6 พันตู้ปีนี้และ 1.26 หมื่นตู้ปี 2566
ขณะที่มีแนวโน้มปรับเพิ่มสัดส่วนการถือหุ้นฟอร์ท เวนดิ้งจากปัจจุบันที่ 19% และคาดหวังระดับ 20-25% ซึ่งสามารถเปลี่ยนวิธีการรับรู้รายได้เป็นส่วนแบ่งกำไร ซึ่งหากรวมกำไรจากเต่าบินในสัดส่วนดังกล่าว คาดกำไรปี 2565-66 โต 53%และโต 62% จากปีก่อน ตามลำดับ ให้แนวรับ 12//11.50 บาท แนวต้าน 13//13.50 บาท